section_heading: Svojstva
paragraph_text: Promjer galaktike Trokut iznosi oko 60,000 godina svjetlosti, upola manje nego naša galaksija ili skoro četiri puta manje nego Andromeda. Treća je najveća galaksija u Lokalnom jatu te je najmanja spiralna galaksija u njemu. Masa galaktike je između 10 i 40 milijardi sunčevih masa (oko 1/30 mase Mliječnog puta). Sadrži 40 milijardi zvijezda, što je znatno manje od Mliječnog Puta koji ima između 100 i 400 milijardi zvijezda te Andromede koja ima duplo više zvijezda od Mliječnog puta, tj. bilijun zvijezda. Unatoč tomu, Trokut stvara puno brže zvijezde. Razina stvaranja zvijezda u Trokutu jest višestruko veća nego u Mliječnome Putu, i čak 10 puta veća negoli u Andromedi. Astronomi smatraju kako se galaksija Trokut relativno kasno pridružila lokalnom jatu. Ispunjena je prašinom i plinom te se u njoj formiraju nove zvijezde velikom brzinom. Plin u njenim spiralnim krakovima ne ukazuje na burnu povijest kakvu su imale galaksije Andromeda i Mliječna staza. Izgleda da se M33 držala po strani i da nije ulazila u galaktičke kolizije.